b'\n_START_ARTICLE_\nHenanuniversitetet\n_START_PARAGRAPH_\nHenanuniversitetet (kinesisk: \xe6\xb2\xb3\xe5\x8d\x97\xe5\xa4\xa7\xe5\xad\xa6, pinyin: Henan D\xc3\xa0xu\xc3\xa9) er et offentlig universitet i byen Kaifeng i provinsen Henan i Folkerepublikken Kina._NEWLINE_Det ble grunnlagt i 1912, og er dermed et av de eldste universiteter av moderne type i Kina. Det het opprinnelig Preparatory School for Further Study in Europe and America. Senere fikk det navnet Zhongzhou-universitetet (1923), Henan Zhongshan-universitetet (1927), Henan provinsuniversitet (1930), og Henan nasjonaluniversitet (1942)._NEWLINE_Ved utgangen av 1940-\xc3\xa5rene hadde det kommet opp i seks fakulteter.'